Mis tunne see oleks elada oma elu hukkamõistu all?
Jumala poolt ei tule mingit hukkamõistu.
Jumal on sinu poolt ja mitte sinu vastu.
Kui miski sind maha kisub,
siis selle asemel, et keskenduda sellele, millest sul vajaka jääb,
keskendu sellele väärtusele, mis sul on Jeesuses.
Tere! Mina olen Brian Houston ja ma olen Hillsongi koguduse pastor.
Mul on hea meel kõnelda sulle täna,
rääkides sellest,
kuidas sulle kuuluvas andestuses peitub su vabadus.
Usun, et sellest on palju abi, nii et jää meiega.
Minu andestus - minu vabadus.
See on mu tänane teema.
Olen rääkinud mitmetel erinevatel teemadel:
Minu vaim - minu vastutus.
Minu väärtused - minu tulevik.
Minu usk - minu võit. Minu usk - minu tugevus.
Kuid tänane teema on: minu andestus - minu vabadus.
Paljud kristlased ei tea, kuidas elada vabana.
Nad on nii harjunud hukkamõistuga,
et nad ei tea enam, kuidas elada vabana.
Roomlastele 8:1 on eeldavasti üks armastatumaid kohti Piiblis.
"Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest.
Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma."
Mille Jumal hukka mõistis?
Mitte patused, vaid patu.
Ehk teisisõnu - Ta mõistis hukka hukkamõistu.
Hukkamõist on nii reaalne asi.
Süütundel on kaks külge.
Üks on see, kui Püha Vaim annab valedest asjadest märku,
mis iseenesest on hea, sest see viib meeleparanduseni,
muutusteni ja võimsate asjadeni inimese elus.
Teine külg süütundest on aga hukkamõist,
mis ei vii mitte kuhugi.
Muide, Rooma kiri annab mõista, et hukkamõist on kui üks tume pilv.
Paljud teist teavad, millest ma räägin
ja osad teist elavad selle tumeda pilve all praegugi.
Te olete läbikukkunud, patustanud,
asjad tuksi keeranud ja eksinud.
Te ei liigu enam edasi ja elu tiirleb kui ühe koha peal.
Ja just see on see, millest ma rääkida tahan,
sest teie andestuses peitub vabadus.
Vabadus hukkamõistust.
Mis võiks olla kõige kohutavam patt?
Mis on kõige kohutavam patt, mille olen eales korda saatnud?
Arvan, et see oli siis, kui olin 6-aastane.
Peate ise tunnetama, vastab see tõele või mitte.
Kuid kui ma olin 6-aastane, olin ühe sõbra juures
ja me läksime koos poe-tuurile.
Mingit moodi õnnestus tal mind ära rääkida,
et varastaksin poest nätsu.
Tol ajal maksis nätsupakk 2 senti
ja selle sees oli neli nätsu lehte.
Lisaks sellele oli valikus 3 maitse valikut.
Nii et mul oli vähemalt valikut, mille seast varastada.
Olles selle ära teinud, sõitsime ratastega kuhugi maakohta
ronisime selle nätsupakiga ühe mäe otsa.
Tegime seal paki lahti ja kumbki sai kaks nätsu.
Seejärel kaevasime augu, matsime nätsupaberid sinna auku
ja katsime selle lehtedega, et keegi seda ei leiaks.
Kuid ma ei unusta kunagi seda õhtut, kui kogesin ülevoolavat süütunnet.
Mul pole aimugi, oli see hirm selle ees, et keegi saab teada?
Oli see Püha Vaimu märguanne, või lihtsalt hukkamõist,
aga see lihtsalt tuli ühe tumeda pilvena mu üle.
Paljud inimesed elavad sellise tumeda pilve all.
Paulus ütles, et peaksime heitma ära koormad,
mis meid nii kergesti takistavad.
Vahel on selleks salajane patt, mis sind kergesti meeleheitele viib,
sest see tundub suuremana sinust.
Et ükskõik, kui väga sa ka ei püüaks sellest lahti saada,
see tuleb muudkui tagasi ja niidab sind taas jalust.
Hukkamõistul on kohutavad tagajärjed,
nii et sellega peab tegelema.
Sel pole mingit kohta ühegi uskliku elus.
Hukkamõist on röövel, kes läkitatud Saatana enda poolt
ja see laseb täiega liugu süütundel.
Seda kõige negatiivsemas mõttes.
Nii et isegi olles täna siin koguduses, või vaadates meid teleka kaudu -
sul on tunne, et sul pole õigust ülistada Jumalat.
Hukkamõist ratsutab süütundel ja hävitab su igasuguse kindlustunde,
pannes sind tundma, et sa pole piisavalt hea ega midagi väärt.
Seda seetõttu, et kukud pidevalt läbi ja ikka jääb midagi kusagil vajaka.
Hukkamõist pimendab ka su nägemust.
Oli aeg, kus olid tulevikust nii innustunud,
kuid nüüd korraga on kõik nii üksluine ja hägune.
Ja mine tea, kas sul enam ongi mingit tulevikku
tänu oma nõrkustele ja läbikukkumistele?
Hukkamõist läheb ka su mälu kallale.
Nii et nii pea, kui mõtled möödunud aegadele,
tabab sind jälle see tume pilv.
Üks võrratuid asju Jeesuse juures on unustamine.
Ta on parimatest parim unustaja,
jättes su patu sama kaugele, kui ida on läänest.
Kuna meil aga puudub arusaam sellest,
kui kaugel ka ida tegelikult on läänest,
tirime me ise oma patu oma ellu tagasi ja hoiame seda seal.
Nii et igakord, kui elus tagasi vaatad,
tabab see sind jälle.
Tean, et mind kuuleb täna inimesi, kes teavad täpselt, millest ma räägin.
Hukkamõist võib tunduda nii suurena, et muudab sind lausa jõuetuks.
See peaaegu et muudab sind kui ei kellekski.
Otsekui seal "Kadunud poja" loos, kui noorem poeg sõi koos sigadega.
Ka sul võib olla tunne, et sa ei väärigi paremat.
Kuid see kõik on vale!
See on täielik vale ega vasta vähimalgi määral tõele.
Hukkamõist tugineb Vana Testamendi käsuseadusele,
olles sellega väga tihedalt seotud.
Nii on tal ka raske aktsepteerida Jeesuse Kristuse armu.
Seetõttu tuleb meil ületada see hukkamõist oma eludes.
Igaüks meist on ühel või teisel moel kogenud elus hukkamõistu.
Sa ei koge seda ehk praegu, kuid sa tead seda tunnet.
Samas on siin teisi, kes kogevad hukkamõistu just praegu,
piitsutades ja nüpeldades end sellepärast.
Sellepärast, et te ei vasta iseenda poolt seatud ootustele.
Kuid mina usun, et tänu Jeesusele võib täna olla see päev,
kus te lõpetate iseenda nüpeldamise,
kus te mõistate Jeesuse armu, saate vabaks hukkamõistust
ega usu enam hukkamõistust lähtuvatesse valedesse
Selleks, et saada vabaks hukkamõistust,
peab esiteks mõistma, et hukkamõist kätkeb endas valesid.
See lihtsalt valetab teile.
Valesid nagu:
"See on see, kes ma olen - ma ei muutu kunagi!"
Milline vale!
Sa ei saa samastada end oma patuga.
Ära lase oma patul defineerida end.
Roomlastele 7:20 räägib Paulus omaenda võitlusest.
Võitlusest hukkamõistuga,
mis tegelikult tähendas ta võitlust oma lihaliku loomusega.
Ta ütles, et tänu käsuseadusele võtab patt temast maksimumi.
Nii et ta räägib suurest madinast, mis ta sees toimub.
"Kui ma aga teen seda, mida ma ei taha,
siis ei tee seda enam mina, vaid patt, mis elab minus."
Ta ütleb, et mitte tema ei tee seda, vaid temas elav patt.
Sina ei ole sinu patt.
Ja kui sa seda mõistad,
on sul ka võimalus elada patuvaba elu.
Kui sa aga defineerid end oma patu põhjal
ja ütled, et selline sa oledki; et sa ei muutu kunagi,
siis see saab ka valitsema su elu ja sul pole lahendust hukkamõistule.
Seetõttu ei tohigi sa kuulata Saatana valesid,
sest ta on valetaja!
Hukkamõist toobki kaasa jõuetuse.
Hukkamõist toob su ellu väärtusetuse tunde;
see toob kaasa lüüasaamise tunde,
vahel ka viha, ärrituvuse ja kõige alla jäämise tunde.
Kogu su elu on kui suure tumeda pilve all,
mis nüristab kõik.
Uskusid täna hommikul kindlasti valet,
et sa pole piisavalt hea ülistama Jumalat.
Siin on täna neid, kes peavad end silmakirjalikeks.
Tunned end nii tühjana ja mitte väärilisena ülistama Jumalat.
Kuid kui üldse millalgi ülistada, siis just nimelt sellistel aegadel,
kus tunned end nõdra ja mõttetuna.
Tõsta oma pilk oma läbikukkumistelt
ja siruta oma käed nii kõrgele, kui võimalik,
hakates ülistama isandate Issandat ja kuningate Kuningat - Jeesust.
Vaata oma väärtusetuse asemel Tema väärtuse peale.
See on see, mida ülistus teeb - keskendub Tema väärt olemisele
ja mitte meie väärtusetusele.
Seetõttu ära iialgi usu valet, et sa pole piisavalt hea ülistama.
Rahvas ülistas Jeesust,
kui Ta eesli seljas Jeruusalemma sõitis.
Inimesed kiitsid, ülistasid ja hõiskasid,
kuigi religioossed juhid tahtsid, et nad lõpetaks.
Kuid Jeesus ütles: "Kui nemad mind ei ülistaks,
hakkas isegi kivid kisendama ja Jumalat kiitma."
Ja kui juba kivikõval ja külmal kivil sobib kiita Jumalat,
kui palju enam siis sul, patusel, kes sa võid armu läbi vabaks saada
ja ülistada kuningate Kuningat.
Ära usu Saatana valesid!
Teine vale, millega Saatan sind ründab,
on see, et Vana Testament kirjutati sinu jaoks.
Vana Testament on igavesti vinge raamat!
Kuid seda siis, kui vaatad seda läbi Jeesuse ülestõusmise, risti
ja Tema lõpetatud töö.
Mäletan, kui olin alles väike poiss
ja mul oli vahel tunne, et olen täiega puusse pannud.
Püüdsin siis leida Piiblist, mida Jumalal selle kohta öelda on.
Kuid ma ei avanud selleks Johannese evangeeliumit
või Galaatlaste või Rooma kirja.
Ma pöördusin ikka nende vihaste Vana Testamendi prohvetite poole,
olles kindel, et Jumal tahab kõnetada mind just nende kaudu.
Nii et ma avasin mingi suvalise koha,
olles kindel, et Jumal kõneleb just selle koha kaudu.
Jeremija 8:15-17
"Oodatakse rahu, aga head ei ole,
paranemisaega, aga vaata, on kohkumus.
Daanist kuuldakse tema hobuste nooskamist,
tema täkkude hirnumisest väriseb kogu maa.
Nad tulevad ja söövad maa koos kõigega,
linna ja selle elanikud.
Sest vaata, ma läkitan teie sekka madusid,
mürkmadusid, kellesse ei mõju lausumine,
ja need salvavad teid, ütleb Issand."
Tead, mis?
Kogu Piibel on inspireeritud Jumala Vaimu poolt,
kuid ära iialgi unusta Jeesuse Kristuse väge.
On lausa hämmastav,
kui kiiresti sa oled valmis võtma vastu Jumala kohtumõistmist
olukorras, kus püüad tulla välja oma läbikukkumisest,
selle asemel, et tuletada endale meelde
Jeesuse Kristuse armu.
Mulle nii meeldib, mida Jeesus ütles abielurikkujast naisele:
"Ega keegi ole sind hukka mõistnud?"
Naine vastas: "Mitte keegi, Issand!"
Jeesus ütles: "Ega minagi sind hukka mõista;
mine ja ära tee enam pattu!"
Mõistad sa, et ainus viis, kuidas mitte teha enam pattu,
on olla vaba hukkamõistust?
Mine ja ära tee enam pattu.
"Kes sind hukka mõistab?" - "Mitte keegi."
"Siis ei tee seda ka mina. Mine ja ära tee enam pattu"
Kui sa jätkad oma hukkamõistu toitmist,
hoiab see sind jätkuvalt oma haardes.
Ja nii leiadki end kusagilt mülkast,
tehes ikka ja jälle samu vigu, mis on võimsamad, kui sa ise.
Seetõttu tuleb murda selle vägi.
Hukkamõistu valed ütlevad, et Jumal on taandanud end su elust.
Piibel seda küll ei ütle.
Jeesus ütleb Piiblis: "Ma ei jäta ega hülga sind iialgi!"
Ta ei jäta ega hülga sind iialgi, olles koos sinuga aegade lõpuni.
Kreeklased püstitasid kuju nende jaoks tundmatule jumalale,
mispeale Paulus ütles: "Jumal ei ole meist kellestki kaugel.
Temas me elame, oleme ja liigume ning Temas on kogu me olemus.
See, et Jumal vaikib, ei tähenda veel, et Ta poleks meie ligi."
Ära kunagi aja segi Jumala võimalikku ajutist vaikimist
Tema eemalviibimisega.
Ta on tõotanud sind mitte iial jätta ega hüljata.
Nii et isegi, kui tunned end isoleeritud ja hüljatuna
ja sul on tunne, et Jumal on ka kusagil kaugel, siis...
Tea, et patul on kalduvus selliseid tundeid tekitada
ja hukkamõist kütab neid üha enam üles,
tuues need asjad ikka ja jälle esile.
"Kõik mõistavad mind hukka."
See on ka üks vale.
Mina küll ei usu, et keegi siinolijaist sind hukka mõistaks.
Seda nimetatakse projektsiooniks.
"Kõik mõistavad mind hukka!"
Seda öeldes näitab 1 sõrm teiste suunas
ja 3 sõrme su enda suunas.
Ehk teisisõnu - sa karistad iseennast
ja siis on tunne, et teised karistavad sind samuti.
Ma mõistan iseennast hukka
ja seetõttu on mul tunne, et teised teevad seda samuti.
Ma ei tea, kuidas küll mujal,
aga siin koguduses elatakse sulle kaasa
ja tahetakse julgustada sind.
Heebrealastele 10 ptk's räägitakse Jumala rahvast,
kes tuli kokku, et üksteist julgustada.
Heebrea 10:24 on öeldud:
"Ja mõtelgem üksteisele, kuidas üksteist virgutada armastusele
ja headele tegudele."
See on see, mille jaoks ka me siin olemas oleme.
Jah, Püha Vaim võib sulle teatud asjadest märku anda,
kuid mitte keegi ei mõista sind hukka.
Seetõttu ärgem kuulakem hukkamõistust lähtuvaid valesid,
sest need tõmbavad sulle vee peale.
Veel üks vale: "Ma olen ainuke."
"Kõigil teistel mu ümber on kõik hästi."
Jumala Sõna küll nii ei ütle.
Roomlastele 3:23
"Sest kõik on pattu teinud ja on Jumala aust ilma."
Ma tunnen siit liiga paljusid, et teada,
et mitte kõigil pole oma lood korras.
Seetõttu pole sa ka ainuke, kes oma võitlusi võitleb!
Jah, me võitlused võivad olla erinevad.
Ma ei pruugi võidelda sellega, millega sina võitled.
Sa lähed ehk mõnda kogudusse, kus kuulutatakse tuld ja suitsusambaid
Inimestel ei pruugi olla samad võitlused,
kuid kui mõnel jutlustajal on probleeme ülesöömisega,
siis see on sama palju patt, kui sinu oma.
Igaühel on omad võitlused! Igaühel!
Kuid me ei tohi lasta neil defineerida end ja oma tulevikku!
Me võime elada vabaduses, sest andestuses peitub me vabadus.
Veel üks vale - "Ma ei kvalifitseeru."
"Olen kõik täiega untsu keeranud!"
Mõtle kadunud poja peale, kellel ka polnud lõpuks enam midagi
ja kes sõna otseses mõttes lõpetaski seaaedikus.
Sõi seda, mida sead sõid.
Kuid Piibel ütleb, et ta tuli siiski mõistusele
ning pöördus tagasi oma isa juurde.
Ta ei lasknud seaaedikul defineerida end,
vaid ta muutis oma mõtteviisi.
Ta vahetas valed mõtted õigete vastu.
Kahjuks tean ma inimesi, kes on ka omadega metsa läinud
ja kes arvavad, et nad ei kõlba enam millekski.
Ja siis nad jäävad selle kõige alla, mõeldes, et see kõik on neist suurem
ja nad jäävadki oma eludega sinna "seaaedikusse".
Tean üht noort meest, kes elas korralikku ja puhast elu.
Elas õigesti ja moraalselt.
Kuid siis tegi vea ja põrus moraalselt.
Kurb asi selle juures oli see,
et selle asemel, et mõista Jeesuse armu
ja meeleparanduses peituvat väge,
otsustas ta jääda kinni sellesse, et oli omadega puusse pannud,
et ta tulevik on rikutud ja ta ei kõlba enam millekski.
Nii et ta jätkas uute rumalate vigade tegemist,
hakateski elama seal "seaaedikus".
See on see, mis juhtub,
kui usud hukkamõistust lähtuvatesse valedesse
See ei lase sul saada osa sellest, mis Jumalal on su jaoks.
Seetõttu usungi, et Roomlastele 8:1 öeldu:
"Nii ei ole nüüd enam mingit hukkamõistu neile,
kes on Kristuses Jeesuses.
kes me ei käi oma loomuse, vaid Vaimu järgi."
on üks võimsamaid salme, mida eales mõista.
Sest see eristab sind sinu patust,
annab võimaluse edasi liikuda ja kogeda andestuses peituvat väge.
Kuid veelgi enam - kogeda üht imelist vabadust,
mis on leitav vaid läbi Jeesuse Kristuse.
Aamen.
"Ma ei kõlba!"
Ära alahinda meeleparanduse tähtsust.
Korintlased olid pahased Pauluse peale,
kuid Paulus kirjeldab 2 Korintlastele 7 ptk's
nende meeleparandust ja jumalikul moel kurvastamist.
Mulle meeldib salmis 11 see, mida nende meeleparandus esile tõi.
Selles nimistus on erinevad asjad kirjas,
kuid seal on ka öeldud:
"Teie olete end kõigiti näidanud puhtana selles asjas."
Kui sa elad hukkamõistu all, ei ela sa selgelt ega puhtalt.
Kuid sa võiks, kui oleksid vaba patust.
Sa ei ela nii, nagu Jeesus tahaks, et elaksid.
Apostlite 3 ptk räägib meeleparandusest ja pöördumisest.
Apostlite teod 3:19
"Parandage siis meelt ja pöörduge, et teie patud kustutataks."
Ja pane nüüd tähele:
"...nii et Issandalt tuleksid kosumisajad."
Võib-olla sellest on pikka aega möödas,
kui üldse kogesid viimati Jumala ligiolu.
Kuid see on üks imeline asi, et kui eraldad end hukkamõistust
ja lähed Jumala ette ning hüüad Ta poole,
et parandada meelt ja leida andestust oma pattudele.
Meeleparandus pole midagi negatiivset!
See on üks ilus asi.
See tähendab minna Jeesuse risti alla
ja heita end Tema rüppe, öeldes:
"Olen läbikukkunud ega pole Su vääriline.
Kuid ma sõltun Su armust, mistõttu andesta mulle, Issand!
Andesta mulle!"
Piiblis on öeldud, et kui seda palud, siis Ta ka andestab.
Kuid lisaks sellele räägib Piibel veel võrratutest kosutusaegadest,
mida Jumala ligiolus nautida.
Nii et sa võid elada selget ja puhast elu,
kogedes võrratuid kosutusaegu.
Kuid seda ainult siis,
kui sa ei lase hukkamõistul defneerida oma elu.
Sa ei ole sama, mis su patt!
Hukkamõist ei kanna mingit positiivset vilja su elus.
Küll aga hoiab sind kui ühe tumeda pilve all,
täis enesehaletsust, kahtlusi, negatiivsust ja kahetsust.
Kõikvõimalikke asju, mis sind maha suruvad
ja tekitavad sinus tunde, et peaksid karistama end.
Paljud inimesed usuvad,
et nad ei vääri Jumala armu ega soosingut.
Kuid see on hukkamõistust lähtuv vale.
Hukkamõist on täis valesid.
Kui sul on tunne, et oled Jumalat alt vedanud,
või et oled iseennast, või oma peret alt vedanud,
siis ära iialgi unusta Jeesuses peituvat imet.
Jah sa võid kogeda hukkamõistu, kui elad patus,
kuid tea, et Jeesuses pole mingit hukkamõistu.
Me peame elama oma elu vastavalt Tema tõele
ja mitte tuginedes omaenda õigusele või püüetele.
Eneseõigsus on vaid tühi õhk, mis riietatud peenesse ülikonda.
Seetõttu tahan julgustada sind elama elu, mis mõistab,
et meie õigsus peitub Kristuses.
Nii saad ka olla vaba hukkamõistust
ja kui sa oled vaba hukkamõistust,
saad jätta maha ka sind kergesti takerdava patu.
Millegi, mis sind pidevalt rajalt maha võtab,
kuid mis kaotab väe su elu üle, kui elad vabana hukkamõistust.
Ole õnnistatud!
USK NÄEB MEID LÄBI
Kogesin oma elus kuritarvitamist, kui olin 3-12 aastane,
mis röövis mu süütu lapsepõlve ja jäi mind jälitama kogu eluks.
Tundsin end täiega räpasena ja ebapiisavana Jumala ees.
Tundsin, kuidas Ta mind pidevalt hukka mõistab.
Olles hoidnud seda kõike 40 aastat saladuses,
tuli see lõpuks välja.
Lisaks sellele kulus veel 10 aastat,
enne kui olin võimeline võtma vastu ükskõik, mis laadi tervenemist.
Olin täiega meeleheitel, kuni kuulsin ühest naistekonverentsist.
Otsustasin minna sinna täie ootusega,
et Jumal teeb ühe ime mu elus.
Ja Ta tõesti tegi.
Kuulsin kõnelejat ütlevat,
et pean andestama neile, kes on mu vastu eksinud.
Kuid ma pidin andestama ka iseendale.
Sest ükskõik, kui palju ma ka teisi ei süüdistanud,
polnud sellest palju tolku,
sest enda sees kandsin ikka suurel hulgal häbi.
Nii et selles osas pidin ma ise midagi ette võtma.
Teadsin, et pean oma abikaasale kõik ära rääkima.
Järgnevad 6 nädalat peale konverentsi
veetsime iga võimaliku hetke koos, kus ta istus koos minuga maha
ja lihtsalt kuulas, mida mul öelda oli.
Valasin selle 6 nädala jooksul välja kogu selle sodi,
mis mu elus toimunud oli.
Ka kõik need ähmased alad ja muud lood, mis mind maha kiskusid
Need kõik said lihtsalt ära uhutud.
See räpasus, mida 12-aastase tüdrukuna tundsin,
on nüüdseks täiesti kadunud.
Tunnen end valgemana kui lumi
ja mu elu on totaalselt muutunud.
Vaata valgust pimeduses
Linna, mis särab katteta
Sellest künkast saab mägi
Kindel kalju, mis ei kõigu kunagi
Sinu nimi on mu lootus
Kindlus keset möllavat tormi
Mu süda on Sulle koduks
Jeesus, las Su armastus täita kõik
Kivi, mille ehitajad hülgasid
Saades lunarahaks murtud pruudi eest
Purustav jõud Su õlgadel
Me seisame igavesti käed sirutatuna Su poole
Sinu nimi on mu lootus
Kindlus keset möllavat tormi
Mu süda on Sulle koduks
Jeesus, las Su armastus täita kõik
Sinu nimi on mu lootus
Kindlus keset möllavat tormi
Mu süda on Sulle koduks
Jeesus, las Su armastus täita kõik
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Mul on hea meel, et olid meiega. See tähendab palju mu jaoks.
Loodan, et see sõnum oli elustav su jaoks,
et sa ei peaks enam elama hukkamõistu tumeda pilve all,
vaid võiksid kogeda võrratut kosutust, mis tuleb Issanda ligiolust.
Seetõttu soovin
et elaksid sel nädalal kõige selle järgi, kes Jeesus on.
Et teaksid, et su patt ei defineeri sind
ja parim on raudselt alles ootel!
Tõlge: Anne-Ly Raukas